****

 **R E P U B L I K A H R V A T S K A**

##  KRAPINSKO-ZAGORSKA ŽUPANIJA

 OPĆINA SVETI KRIŽ ZAČRETJE

#  **OPĆINSKO VIJEĆE**

#

##### Klasa: 320-01/24-01/

### Urbroj: 2140-28-01-24-

Sveti Križ Začretje,

Na temelju članka 36. Zakona o poljoprivredi („Narodne novine“ br. 118/18, 42/20, 127/20 , 52/21 i 152/22) te članka te članka 32. Statuta Općine Sveti Križ Začretje („Službeni glasnik Krapinsko-zagorske županije“ br. 21/2021), Općinsko vijeće Općine Sveti Križ Začretje na svojoj \_\_\_\_ sjednici održanoj dana \_\_\_\_\_2024. godine, donijelo je

**PROGRAM POTPORA U POLJOPRIVREDI**

**OPĆINE SVETI KRIŽ ZAČRETJE**

 **ZA RAZDOBLJE 2024.-2027. GODINE**

**OPĆI UVJETI**

**Članak 1.**

 Ovim Programom utvrđuju se aktivnost u poljoprivredi za koje će Općina Sveti Križ Začretje u razdoblju od 2024. do 2027. godine dodjeljivati potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Općine Sveti Križ Začretje.

**Članak 2.**

 Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EZ) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru – u daljnjem tekstu: Uredba 1408/2013 te Uredbom komisije (EU) 2019/316 od 21. veljače 2019. o izmjeni Uredbe EU br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL LI 51/1 od 22.02.2019.).

 Sukladno članku 1. Uredbe 1408/2013, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:

1. potpora čiji je iznos određen na temelju cijene ili količine proizvoda stavljenih na tržište,
2. potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost,
3. potpora uvjetovanih korištenjem domaćih umjesto uvoznih proizvoda.

 Sukladno članku 2. Uredbe 1408/2013, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

Ostale potpore koje se dodjeljuju po ovom Programu iz članka 1. dodjeljuju se sukladno Uredbi komisije (EU) 2023/2831) od 13. prosinca 2023. o primjeni članaka 107. I 108. Ugovora o funkcioniranju Europske unije na de minimis potpore (u daljnjem tekstu: Uredba 2023/2831).

**Članak 3.**

 Sukladno članku 2., točka 2. Uredbe 1408/2013 i članku 2. točka 2. Uredbe 2023/2831

pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

 Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

**II. VRSTA POTPORE, KORISNICI I UVJETI PRIHVATLJIVOSTI**

**Članak 4.**

Općina Sveti Križ Začretje će u razdoblju 2024.-2027. dodjeljivati potpore za slijedeće aktivnosti:

**MJERA 1. Potpore za ulaganja vezana uz razvoj, modernizaciju i prilagodbu**

**poljoprivrede**

**Prihvatljivi troškovi:**

* priprema prijavne dokumentacije projekta (na natječaje za dodjelu sredstava iz dostupnih nacionalnih i EU fondova za investicije u poljoprivrednoj proizvodnji)
* izrada elaborata
* izrada glavnog projekta za izgradnju objekata za poljoprivrednu proizvodnju
* izrada glavnog projekta za rekonstrukciju objekata za poljoprivrednu proizvodnju
* izrada studije utjecaja na okoliš i prirodu
* izrada ostale projektno tehničke dokumentacije

**Iznos potpore:**

* 50% prihvatljivih troškova maksimalno do 530,00 EUR po korisniku godišnje

**MJERA 2. Kupnja plastenika, mehanizacije i opreme za obavljanje poljoprivredne**

**djelatnosti**

**Prihvatljivi troškovi:**

* Troškovi kupnje plastenika, mehanizacije (uključujući poljoprivredne strojeve) i opreme za obavljanje poljoprivredne djelatnosti.
* Potpora se može ostvariti samo za nabavu nove opreme i mehanizacije
* Neće se sufinancirati nabava strojeva i opreme za parkovno uređenje (kosilice, trimeri, pile, škare i drugi sitni alat i oprema), auto prikolice, vitla, šumarska oprema, malčeri i ostala oprema  koja nije direktno vezana na očuvanje ili povećanje  poljoprivredne proizvodnje .
* Jedan podnositelj može podnijeti zahtjev za financiranje nabave jednog stroja sa njegovim sastavnim priključnim elementima (kardan, razni nosači i prihvatni elementi) ili jednog komada opreme
* Raspoloživa sredstva planirana za ovu mjeru dodjeljuju se do iskorištenja sredstava, a prednost pod istim uvjetima ostvaruju podnositelji zahtjeva koji su na Poreznoj upravi registrirani kao obveznici poreza na dodanu vrijednost

**Iznos potpore:**

* 50 % prihvatljivih troškova, maksimalno 1.330,00 eur po korisniku godišnje

Korisnici potpore dužni su predmet potpore zadržati u funkciji i ne smiju ga prodati ili na drugi način otuđiti u sljedeće tri (3) godine od dana isplate odobrene potpore.

**MJERA 3. Potpore sektoru ratarstva**

Prihvatljivi troškovi:

* Nabava loznih cijepova autohtonih sorata vinove loze za podizanje nasada autohtonih sorata vinove loze (koje su rezultat provedbe Znanstveno-stručnog projekta „Zaštita i revitalizacija autohtonih sorata vinove loze *(Vitis vinifera I.)* Hrvatskog zagorja (više od 100 kom)
* Nabava sadnog materijala u voćarstvu (više od 50 kom) i
* Nabava grmolikog, koštunjićavog i bobičastog voća za uzgoj (više od 50 komada)

**Iznos potpore:**

* 30 % nabavne vrijednosti sadnice, odnosno sjemena

Ukupan iznos potpore po ovoj mjeri utvrđuje se u iznosu od 1.330,00 EUR po korisniku godišnje

**MJERA 4. Potpore za ekološku poljoprivrednu proizvodnju**

*Pod ekološkom poljoprivrednom proizvodnjom podrazumijeva se proizvodnja propisana važećim zakonima i propisima koji uređuju ekološku proizvodnju i označavanje ekoloških proizvoda*

**Prihvatljivi troškovi:**

* Trošak stručnog nadzora/stručne kontrole
* Ostali troškovi nužno vezani uz postupak izdavanja Potvrdnice (certifikata) i obilježavanja proizvoda za koji je dodijeljena oznaka „ekoproizvod“

**Iznos potpore:**

* 50% prihvatljivih troškova maksimalno do 930,00 EUR po korisniku godišnje

**MJERA 5. Potpore za okrupnjavanje zemljišta**

**Prihvatljivi troškovi:**

* Trošak kupnje poljoprivrednog zemljišta s ciljem povećanja količine poljoprivrednog zemljišta u ratarskoj proizvodnji kao i u proizvodnji voća i povrća te trajnih nasada)
* Trošak rješavanja imovinsko-pravnih odnosa (uključujući naknade nadležnim tijelima (Gruntovnica, Katastar i dr.), usklađivanje zemljišno-knjižnih i katastarskih stanja na poljoprivrednom zemljištu putem katastarskih izmjera i zemljišno knjižnih pojedinačnih postupaka što je uvjet pravno sigurnom okrupnjavanju poljoprivrednog zemljišta
* Porez na promet nekretnina nije prihvatljiv trošak

Uvjet za ostvarenje potpore je da zemljište koje je predmet zahtjeva za potporu mora biti uz zemljište koje je već u vlasništvu podnositelja zahtjeva, da se zemljište koje je predmet zahtjeva za potporu nalazi na području Općine Sveti Križ Začretje i prema prostornom planu koji je važeći u vrijeme podnošenja zahtjeva nalazi se u poljoprivrednom području.

Korisnici potpore dužni su predmet potpore zadržati u funkciji i ne smiju ga prodati ili na drugi način otuđiti u sljedeće tri (3) godine od dana isplate odobrene potpore. Nadalje, isti su u roku od 12 mjeseci od isplate odobrene potpore davatelju potpore obvezni dostaviti Izvadak iz zemljišne knjige kao dokaz vlasništva zemljišta koje je bilo predmet zahtjeva za potporu.

**Iznos potpore:**

* Potpora za poljoprivredne površine (od 0,1 do 1.000 m²) može se odobriti u iznosu od 50 % prihvatljivih troškova, maksimalno do 1.330,00 eur
* Potpora za poljoprivredne površine veće od 1.000 m ² može se odobriti u iznosu od 40 % prihvatljivih troškova, maksimalno do 2.000,00 eur.

**MJERA 6. Potpore za nabavu i postavljanje sustava za zaštitu višegodišnjih nasada**

 **u voćarstvu od tuče**

**Prihvatljivi troškovi:**

* Troškovi nabave i postavljanja sustava za zaštitu trajnih nasada u voćarstvu od tuče (mreže, nosači, stupovi i ostalo) pod uvjetom da se nabavi i postavi sustav za zaštitu od tuče na površini od najmanje 1.000 m² trajnih nasada

Korisnici potpore dužni su predmet potpore zadržati u funkciji i ne smiju ga prodati ili na drugi način otuđiti sljedeće tri (3) godine od dana isplate odobrene potpore.

**Iznos potpore:**

* 50 % prihvatljivih troškova, maksimalno do 1.330,00 EUR po korisniku godišnje

**MJERA 7. Potpore za sadnju ljekovitog i aromatičnog bilja**

**Prihvatljivi troškovi:**

* troškovi nabave deklariranog sjemena ili sadnog materijala ljekovitog i aromatičnog bilja, uključujući i troškove sadnje za sljedeće ljekovito i aromatično bilje: kamilica, metvica, kadulja, ružmarin, stolisnik, komorač, timjan, crni i bijeli sljez, neven, buhač, sikavica, lavanda, bosiljak, matičnjak, anis, estragon, čičak, čubar, origano, bazga, šipak (minimalno 100 sadnica po vrsti; odnosno ukoliko se nabavlja sjeme minimalna zasađena površina mora biti 1.000 m²)
* troškovi pripreme tla za sadnju (npr. analiza tla, trošak humusa, gnojiva, kalsifikacija i sl.

**Iznos potpore:**

* trošak nabave sjemena ili sadnog matrijala u iznosu od 30 % prihvatljivih troškova, maksimalno do 1.330,00 EUR po korisniku godišnje
* trošak pripreme tla za sadnju do iznosa od 50 % iznosa troška nabave sjemena ili sadnog materijala, maksimalno do 670,00 EUR po korisniku godišnje
* ukupan iznos potpore po ovoj mjeri utvrđuje se u iznosu od 2.000,00 EUR godišnje po korisniku

**MJERA 8. Potpore sektoru stočarstva:**

**Subvencija osjemenjivanja u sektoru stočarstva (govedarstvo, svinjogojstvo, ovčarstvo i kozarstvo…)**

**Prihvatljivi troškovi:**

* Troškovi veterinarskih usluga umjetnog osjemenjivanja
* Trošak nabave rasplodnog certificiranog materijala

Iznos potpore:

* 50% prihvatljivih troškova maksimalno 30,00 eur po životinji

**MJERA 9. Subvencije osiguranja**

**Prihvatljivi troškovi:**

* troškovi police osiguranja trajnih nasada i životinja

**Iznos potpore:**

* 25 % cijene police osiguranja, maksimalno do 1.330,00 eur po korisniku godišnje

**SUKLADNO UREDBI 2023/2831:**

**MJERA 10. Potpora za ulaganja u marketing i/ili trženje poljoprivrednih proizvoda**

**Prihvatljivi troškovi:**

* nabava opreme i opremanje prostora za trženje vlastitih proizvoda (uključujući jajomate, mlijekomate). Prostor koji se oprema mora biti na području Općine Sveti Križ Začretje.
* usluge dizajniranja vizualnog identiteta
* usluge tiskanja publikacija i izrade Internet stranica
* trošak registracije robnih marki
* trošak kotizacija za sudjelovanje na sajmovima
* trošak organizacije sajmova
* trošak promocije primarnih poljoprivrednih proizvoda
* izrada etiketa

Iznos potpore:

* 50% prihvatljivih troškova maksimalno do 1.330,00 eur po korisniku godišnje

**MJERA 11. : Potpore za edukaciju poljoprivrednika**

**Prihvatljivi troškovi:**

* troškovi sudjelovanja na stručnim skupovima, predavanjima, radionicama, seminarima i drugim oblicima edukacija (vezano uz nove tehnike i tehnologije u poljoprivrednoj proizvodnji, rezultate istraživanja usmjerenih unaprjeđenju i povećanju poljoprivredne proizvodnje, te opće stjecanje novih znanja i vještina iz sektora poljoprivrede).
* troškovi stručnih posjeta (prijevoz, smještaj, ulaznice, stručni vodič i pratitelj)

**Iznos potpore:**

* 50% troškova, maksimalno do 930,00 eur po radionici/edukaciji godišnje

**III. PRIHVATLJIVI KORISNICI**

 **Članak 5.**

Korisnici mjera iz ovog Programa mogu biti poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava, trgovačka duštva, obrti i zadruge koji imaju proizvodne kapacitete na području Općine Sveti Križ Začretje bez nepodmirenih obaveza prema Općini Sveti Križ Začretje.

Iznimno, za mjeru 8. potporu mogu ostvariti i poljoprivrednici „hobisti“.

**IV. PODNOŠENJE ZAHTJEVA I POTREBNA DOKUMENTACIJA**

**Članak 6.**

Za provedbu mjere raspisati će se javni poziv.

Javni poziv, ovisno o osiguranim sredstvima u proračunu Općine za godinu za koju se

dodjeljuje potpora raspisuje Općinski načelnik, u pravilu do kraja ožujka tekuće godine.

Javnim pozivom utvrđuju se rokovi i postupak podnošenja zahtjeva za dodjelu potpore,

dokumentacija koju je nužno priložiti uz prijavu te ostali bitni elementi. Isti se objavljuje na oglasnoj ploči i web stranici Općine, a može se objaviti i u javnim glasilima.

 Prijava na javni poziv podnosi se u pisanom obliku na obrascu prijave kojeg izrađuje Općina.

Za provedbu postupka po javnom pozivu nadležan je Jedinstveni upravni odjel Općine Sveti Križ Začretje koji će obavljati provjeru administrativne usklađenosti i prihvatljivosti koja obuhvaća utvrđivanje kompletnosti i prihvatljivosti prijava s obzirom na propisane uvjete Poziva.

U razmatranje će se uzeti prijave koje su pravodobno stigle i koje u cijelosti zadovoljavaju propisane uvjete Poziva.

Prijaviteljima nije dopušteno ispravljanje prijave ili dopunjavanje obveznih dokumenata propisanih u Javnome pozivu. Iznimno, Općina može zatražiti dodatna obrazloženja dostavljenih obveznih dokumenata.

Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu na koju se poziv odnosi.

Općina Sveti Križ Začretje obavještava podnositelja zahtjeva/korisnika sredstava

Općine o donesenoj odluci o odobravanju sredstava u roku pet dana od dana donošenja Odluke. Odluka o odobravanju sredstava temelj je za sklapanje ugovora o dodjeli sredstava Općine (u nastavku teksta: Ugovor). Ugovor sklapaju Općina i podnositelj zahtjeva kojem su odobrena sredstva Općine. Ugovorom se utvrđuju iznosi odobrenih sredstava, dinamika njihove isplate, uvjeti i način korištenja dodijeljenih sredstava, način praćenja namjenskog korištenja sredstava, obveza izvještavanja te se uređuju ostala međusobna prava i obveze korisnika i Općine.

Iznimno, za mjeru 2. nakon provjere svih pristiglih i zaprimljenih prijava, kao i eventualnih dodatnih objašnjenja ili informacija, Općina izrađuje i javno objavljuje rang listu zaprimljenih zahtjeva. Na rang listu podnositelji zahtjeva mogu izjaviti žalbu u roku od 5 dana od objave iste. Općinski načelnik u roku 10 dana od isteka roka za žalbu na rang listu donosi Odluku o odobravanju sredstava (u nastavku teksta: Odluka).

Osim za mjeru 8., jedan podnositelj zahtjeva može podnijeti jedan zahtjev za

financiranje po svakoj od mjera iz ovog Programa.

Općina će korisniku sredstva dodijeljena ugovorom isplatiti po dostavi Izvješća o

utrošku sredstava kojem se obavezno prilaže dokaz troška (račun i dr.), dokaz o izvršenom plaćanju te ostala dokumentacija zatražena javnim pozivom.

Općina sredstva pomoći isplaćuje sukladno odobrenom postotnom učešću, ali ne

više od iznosa odobrenog Odlukom o dodjeli sredstava.

Korisnici potpore dužni su predmet potpore zadržati u funkciji i ne smiju ga prodati

ili na drugi način otuđiti sljedeće tri (3) godine od dana isplate odobrene potpore.

**Članak 7.**

 Troškovi za koje se traži potpora moraju biti plaćeni u cijelosti o čemu je podnositelj zahtjeva dužan dostaviti odgovarajući dokaz.

 Računi za troškove za koje se traži potpora moraju glasiti na podnositelja zahtjeva.

 Sufinanciranje se ne može ostvariti za trošak PDV-a u slučaju da je korisnik porezni obveznik upisan u registar obveznika PDV-a i ima pravo na odbitak PDV-a.

Općinski načelnik u Javnom pozivu može odrediti i druge uvjete specifične za

provedbu pojedine mjere/podmjere.

 Za odobravanje potpore u godini za koju se raspisuje Javni poziv priznaju se troškovi nastali u godini za koju se raspisuje poziv.

 Iznimno, troškovi za sufinanciranje mjera potpore iz mjeseca studenog i prosinca prethodne godine za mjeru 8. mogu se potraživati najkasnije do 31. siječnja sljedeće proračunske godine.

Korisnici potpore dužni su predmet potpore zadržati u funkciji i ne smiju ga prodati

ili na drugi način otuđiti sljedeće tri (3) godine od dana isplate odobrene potpore.

**Članak 8.**

 Ukupni iznos po svim mjerama iz ovog Programa koji se može isplatiti po jednom korisniku godišnje utvrđuje se u iznosu od 3.320,00 eur godišnje.

**Članak 9.**

Sredstva za provedbu ovog Programa planiraju se u Proračunu Općine Sveti Križ Začretje.

 Raspodjelu financijskih sredstava planiranih u proračunu prema pojedinim mjerama posebnom odlukom utvrđuje Općinski načelnik.

**IV. ZAVRŠNE ODREDBE**

**Članak 10.**

Sukladno članku 3. Uredbe 1408/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 20.000,00 EUR-a  tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.

Sukladno članku 6. Uredbe 1408/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora.

U odnosu na provjeru vjerodostojnosti Izjave od iznosima dodijeljenih potpora male vriejednost, davatelj potpore provjeru može izvršiti pri nadležnom ministarstvu koje vodi evidenciju odobrenih potpora male vrijednosti u poljoprivredi.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi *1408/2013.*

**Članak 11.**

Sukladno članku 3. Uredbe 2023/2831ukupan iznos potpora male vrijednosti koji je dodijeljen jednom poduzetniku ne smije prijeći iznos od 300.000,00 EUR-a  tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.

Podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini na propisanom obrascu koji je sastavni dio ovog Programa.

U odnosu na provjeru vjerodostojnosti Izjave od iznosima dodijeljenih potpora male vriejednost, davatelj potpore provjeru može izvršiti pri nadležnom ministarstvu koje vodi evidenciju odobrenih potpora male vrijednosti.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1407/2013.

**KONTROLA I POVRAT SREDSTAVA**

**Članak 12.**

Općinski načelnik u uvjetima Javnog poziva određuje mjere kontrole namjenskog utroška isplaćenih sredstava (dostava dokaza o izvršenom plaćanju, izvješća o utrošku sredstava i sl.).

Kontrolu na terenu za aktivnosti kod kojih je to primjenjivo provodi Povjerenstvo za kontrolu koje imenuje Općinski načelnik.

Ukoliko se utvrdi da aktivnosti nisu provedene sukladno Zahtjevu za potporu donosi se Odluka o povratu sredstava.

Korisnik kojemu je izdana Odluka o povratu sredstava biti će isključen iz prava korištenja potpora iz Programa u narednoj godini.

**STUPANJE NA SNAGU**

**Članak 13.**

Potpore planirane ovim Programom mogu se dodjeljivati po ishođenju odobrenja Ministarstva poljoprivrede na ovaj Program.

**Članak 14.**

Ovaj Program stupa na snagu osam dana od objave u „Službenom glasniku Krapinsko-zagorske županije“.

 PREDSJEDNIK

 OPĆINSKOG VIJEĆA

  *Ivica Roginić*